Candamius

Candamius ye un dios de l'aria nortoccidental d'a Peninsula Iberica a qui rendiban culto os cantabros y asturs y que fue sincretizato con Chupiter. En as lapidas dedicatas a este dios amaneixeba a roseta hexafolia.

En Candaneda de Ferrar (Leyón) ye documentato como Iuppiter Candamius, En Monte Cilda (Palencia, pero en un aria de cantabros), se documenta Iuppiter deus Candamius. En Galicia tenemos un Iupiter Candiedo, (pero qui li fa a dedicatoria ye un cantabro d'o pueblo salaeni). O Iovi Cantabrorum que amaneix en monedas de Galieno debe estar a mesma deidad. Bi ha un concello en o centro d'Asturias dito Candamo que se puet remontar a este dios.

A radiz cand- puet tener relación con "blanco". En Entrains (Galia) se documenta o teonimo Candidus pero no necesariament tien relación con o Candamius cantabro u astur.

Eduardo Peralta Labrador comenta o sincretismo entre Chupiter y Candamius en "Estelas discoideas de Cantabria":

 Relacions con deidaz fuera d'a Peninsula Iberica 
Como dios sincretizato con Chupiter, debeba tener un caracter celeste, feito que tamién indica a representación chunto con a roseta hexapetala. En Galia o dios que cumple estas dos caracteristicas mes clarament ye Taranis, dios que puet explicar bels toponimos asturianos como "San Tarañu" y "Taraños-dios" en Cangues d'Onis y a qui un hispano de Clunia dedicó un ara en Chester (Britania). Podrian estar una mesma deidat y en a romanización de cada zona habrían pervivito epitetos diferents.

 Bibliografía 
Eduardo Peralta Labrador LAS ESTELAS DISCOIDEAS DE CANTABRIA. (1989) ESTELAS DISCOIDEAS DE LA PENINSULA IBERICA pp 425–466.

Categoría:Dioses d'a Hispania prerromana